Lav et referat af nedenstående tekst:

Tekst:
Der er masser af liv på byggepladsen i Aalborg, og tømrermester Peter Baun er i gang med at skære en ny dørkarm til det hus, som han er ved at renovere. Men det er faktisk lige før, at der er for meget liv. Efterspørgslen er stor, og siden nytår er priserne på byggematerialer nemlig bare gået én vej - og det er opad. - Jeg har været i gang i 15 år, og jeg har ikke set noget lignende, siger Peter Baun. Kan ramme branchen Priserne på byggematerialer stiger i øjeblikket voldsomt, og ifølge Dansk Byggeri Nordjylland er priserne på nogle varer fordoblet alene i 2021. Det mærker Peter Baun i sin egen forretning. For bare ét år siden kunne han købe en vare til det halve af, hvad han giver i dag. Og han er bange for, at det i sidste ende kan ramme branchen. - Jeg frygter, at det hele går i stå, og kunderne siger nej tak - og gerne bare vil vente til, at priserne er på et fornuftigt niveau igen, siger Peter Baun. Bliver dyrere for kunderne Mere sydpå - hos Kongerslev Trælast og Byggecenter - genkender direktøren den virkelighed. Jens Christian Svendsen fortæller om store prisstigninger på blandt andet finér, plastprodukter, stål og træ. I løbet af 2021 er priserne på flere af de varer steget op til 100 procent. - Det betyder, at vi har en del kunder, som står i en træls situation, fordi deres kostpris på selve huset faktisk bliver dyrere, siger virksomhedens direktør, Jens Christian Svendsen. Derfor har Peter Baun haft travlt med at købe de materialer, som han har brug for på byggepladsen i Aalborg. De blev købt allerede inden sommer. - Det er for at at være sikker på at få det til den aftalte pris - og for at vi kan få, hvad vi skal bruge, siger Peter Baun. Branchen hamstrer Det er netop, hvad der sker i hele branchen i Danmark og i Europa, fortæller direktør Jens Christian Svendsen. Virksomhederne køber, når priserne giver anledning til det, og det gør problemet på efterspørgslen større. - Folk hamstrer træ, finérplader og hvad der ellers skal bruges af komponenter. Således at de hele tiden kan forsyne deres kunder bedst muligt, siger Jens Christian Svendsen. Både han og Peter Baun er enige i, at den stigende efterspørgsel er god, og de er glade for at have en masse at lave. Men særligt Peter Baun håber, at branchen bliver stabiliseret inden længe. - At det drosler en smule ned - og vi bliver hurtigere til at få materialer frem, så vi kan gå ned i tømrerhandlen og få det, vi gerne vil have. Det vil være ønsketænkning, siger Peter Baun.

Referat:
Priserne på byggematerialer stiger i øjeblikket voldsomt - og siden nytår er de steget så markant, at prisen på nogle varer nu er fordoblet.